Binnelandse sake verleng bedryfsure ná onderbreking | Maroela Media
Die departement van binnelandse sake gaan sy bedryfsure verleng nadat sy stelsels nou weer aanlyn is.
Die departement se stelsels was Vrydag landwyd aflyn wat beteken het dat die meeste dienste wat deur binnelandse sake gelewer word, nie vir lede van die publiek beskikbaar was nie.
Die departement en staatsinligtingstegnologie-agentskap (Sita) kon intussen daarin slaag om die kabel wat die departement se stelsels met dié van Sita se stelsels verbind te herstel.
Dr. Aaron Motsoaledi, minister van binnelandse sake, het die departement opdrag gegee om sy bedryfsure te verleng ten einde te verseker dat lede van die publiek wat Vrydag die departement se kantore besoek het, wel gehelp word.
Kantore van die departement sal Maandag tot 18:30 oop wees en enige persone wat op dié tyd in die betrokke kantoor is, sal bygestaan word, het Motsoaledi gesê.
Die stelselfout het tot gevolg dat dood-, geboorte- en huweliksertifikate nie uitgereik kon word nie. Handgeskrewe doodsertifikate is egter vir begrafnisdoeleindes uitgereik en lede van die publiek kon steeds hul paspoorte afhaal.
3 keer al deur gery na 'n ander dorp omdat dit te gevaarlik is om by die tak in ons dorp in 'n ry te staan. Elke keer kos dit my tyd af vat by die werk en boonop 'n 'lyn-hou' persoon betaal sodat ek nie heel agter hoef in te val nie! New ek gedink het sekerlik kan dinge nie nog swakker raak nie verbaas die regering my weereens deur die teendeel te bewys. 3 keer n bloutjie! Vrydag was dag 3 en het steeds nie 'n aansoek om 'n ID vir my kind nie. Wat moet ons volgende… Lees meer »
En wie betaal vir die verlengde werksure van die hopeloses? O ja, ons die belastingbetaler betaal alweer vir regering se instandhouding foute.
Laat ek julle vertel. Ek was Woensdag by Benoni, Delmas en Bronkhorstspruit se Binnelandse Sake, ek was by al 3 kantore weg gewys, (ek moet my ID vervang na 'n smash & grab en my seun moet sy 1ste ID kry) Rye en rye mense. By Delmas was ek meegedeel dat hulle slegs 30 aansoeke per dag aanvaar en verwerk. Donerdag is ek terug na Benoni (07:00 al maak hulle eers 08:30 oop) rye en rye. Die vriendelike kar wag het my meegedeel dat teen 'n koste van R450.00 per persoon kan hulle my en my seun binne 15 min… Lees meer »